Η Μαρίνα, είναι πραγματικά αξιαγάπητη! Εξαιρετικά δοτική, φιλόξενη, ευγενική, καθαρή, συνεννοήσιμη και με πραγματικό ενδιαφέρον για τους φιλοξενούμενούς της. Έχει το νου της στα πάντα!
Ο χώρος που έχει δημιουργήσει είναι πολύ χρηστικός, πλήρως εξοπλισμένος και πεντακάθαρος με μία πάρα πολύ ωραία βεράντα-αυλή. Μας άρεσε πολύ που υπήρχε η προσωπική της σφραγίδα με συνθήκες για πραγματική ξεκούραση (φοβερά στρώματα και μαξιλάρια στα κρεβάτια και μικροπράγματα που δε φαντάζεσαι ότι μπορεί να χρειαστείς και βρίσκονται απλά σε ένα ντουλαπάκι ή στο ψυγείο). Τα παράθυρα έχουν σίτες. Βρίσκεται σε στρατηγικό σημείο για εύκολη πρόσβαση στο οδικό δίκτυο για αποδράσεις τόσο προς τις εξαιρετικές κοντινές παραλίες και τις πιο μακρινές όσο και προς την Ιεράπετρα. Μεγάλη έκπληξη τα πεντανόστιμα καλούδια που μας καλοσώρισαν, το κουτί με καλτσούνια-κέρασμα για όλη την παρέα μας μα και το αποχαιρετιστήριο δώρο!
Η διαμονή μας ήταν τέλεια! Μαρίνα σε ευχαριστούμε από καρδιάς που φρόντισες πραγματικά να ξεκουραστούμε και να χαλαρώσουμε χωρίς να μας λείψει τίποτα! Να είσαι πάντα καλά με την ίδια θετική ενέργεια και αύρα! Με το καλό να ξανανταμώσουμε! Τα φιλιά μας στον επίσης αξιαγάπητο σύζυγο σου Άρη και φυσικά στην Ρέα!